armvectores/hy_wikipedia_2023 huggingface dataset:
Կվեֆյորդ

Կվեֆյորդ (նորվ.՝ Kvæfjord), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Բորկենես քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 512.7 կմ² տարածք։


== Կվեֆյորդի զինանշանը ==
Կվեֆյորդ կոմունայի զինանշանը իրենից ներկայացնում է կանաչ գույնով ներկված վահան, ներքևի մասը սուր, որի վրա պատկերված դեղին գույնով ներկված ելակի թուփ։


== Բնակչություն ==
Համաձայն 2007 թվականի մարդահամարի տվյալների՝ Կվեֆյորդ կոմունայում բնակվում է 3036 մարդ։ Կոմունայի բնակչության քանակը վերջին 60 տարում հիմնականում նվազել է։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2011-05-14 at the Wayback Machine. (նորվեգերեն)


== Ծանոթագրություններ ==
Շիկոտի շրջան (Արկանզաս)

Շիկոտ (անգլ.՝ Chicot County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.668 կմ² է, բնակչությունը՝ 11.8 մարդ (2007 թ. տվյալներով)։ Շրջկենտրոնն է Լեյկ Վիլիջ բնակավայրը։ Կազմավորվել է 1823 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Կանանց ինքնապաշտպանական ջոկատներ

Կանանց ինքնապաշտպանական ջոկատներ (քրդ.՝ Yekîneyên Parastina Jin — YPJ), Սիրիական Քրդստանում գործող ժողովրդական աշխարհազոր՝ հիմնված 2012 թվականին՝ որպես ժողովրդական ինքնապաշտպանության ջոկատների՝ YPG-ի (Yekîneyên Parastina Gel) մի թևը։ YPJ-ն ու YPG-ն քրդական կոալիցիայի ռազմական թևն են, կոալիցիա, որը ղեկավարվում է Քրդական բարձրագույն խորհրդի կազմում ընդգրկված սիրիական ժողովրդավարական միության կողմից, որի հսկողության ներքո է փաստացի գտնվում Սիրիական Քրդստանի՝ Ռոջավայի տարածքի մեծ մասը։
YPJ-ն ու YPG-ն 2011 թվականից մասնակցում են Սիրիայում ծավալված քաղաքացիական պատերազմին՝ պաշտպանելով քրդաբնակ վայրերը։ Նրանց հիմնական թշնամին Իրաքի և Լևանտի իսլամական պետությունն է, որը գրավել է Ռոջավայից հարավ ընկած տարածքները։ 2014 թվականի վերջերին YPJ-ի ջոկատների կազմում մարտնչում էին 18-ից 40 տարեկան 7-10 հազար կին ռազմիկներ։
Կանանց ինքնապաշտպանական ջոկատները կարևոր դեր են խաղացել 2014 թվականի օգոստոսին Սինջար սարի համար մղված մարտերում՝ կոտորածից փրկելով բազմաթիվ եզդիների։ YPJ-ն ակտիվորեն մասնակցել է նաև Քոբանիի համար մղված կռիվներին։
Կանանց ինքնապաշտպանական ջոկատները, լինելով կանանց հզոր շարժման եզակի դրսևորում մի տարածաշրջանում, որտեղ կնոջ հասարակական ու հանրային դերն ավանդաբար զգալիորեն սահմանափակված է, առանձնահատուկ ուշադրության են արժանանում։


== Լուսանկարներ ==

		
		
		


== Տես նաև ==
Ալինա Սանչես
Ռոժդա Ֆելաթ
Վիյան Փեյման


== Ծանոթագրություններ ==


== Գրականություն ==
Rashid Bedir Mulla (2018) [1st pub. 2017]։ Military and Security Structures of the Autonomous Administration in Syria։ Istanbul: Omran for Strategic Studies։ Արխիվացված է օրիգինալից 2018-07-01-ին  


== Արտաքին հղումներ ==
Ալեքսանդր Արամյան

Արամյան Ալեքսանդր Պավելի (նոյեմբերի 4, 1958(1958-11-04), Երևան, Հայկական ԽՍՀ, ԽՍՀՄ), անոթային վիրաբույժ։ Բժշկական գիտությունների թեկնածու (1996)։


== Կենսագրություն ==
Ավարտել է Երևանի պետական բժշկական ինստիտուտը (1982)։ 1993-1994 թվականներին ծառայել է ՀՀ Զինված ուժերի Սիսիանի զինվորական հրապիտալում։ 1983-2002 թվականներին աշխատել է ՀՀ Կամոյի, Թումանյանի կենտրոնական շրջանային, ԽՍՀՄ ԲՂԱ վիրաբուժության համամիութենական գիտական կենտրոնի Երևանի մասնաճյուղում, Երևանի Միքայելյանի անվան վիրաբուժական գիտական կենտրոնի անոթային վիրաբուժության բաժանմունքում, Նազաավի անվան պրոկտոլոգիայի գիտահետազոտական ինստիտուտում։ 2002 թվականից՝ Երևանի Մխիթար Հերացու անվան պետական բժշկական համալսարանի ռազմաբժշկական ֆակուլտետի դասախոս։
1990 թվականից բժշկական ուժեղացման և մասնագիտացման խմբերում կամավոր, ապա գործուղումով մեկնել է ԼՂՀ Ստեփանակերտի կենտրոնական գինվորական Դրմբոնի ռազմադաշտային շարժական հոսպիտալներում բուժել և վիրահատել հարյուրավոր ազատամարտիկների, խաղաղ բնակիչների։ Աշխատությունները վերաբերում են անոթային վիրաբուժության և անոթի վրա երկարատև ճնշման համախտանիշի բուժման խնդիրներին։


== Ծանոթագրություններ ==
Մաշինո (այլ կիրառումներ)

Մաշինո, կարող է վերաբերել՝

Մաշինո - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում
Մաշինո - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Լաշխարաշի

Լաշխարաշի (վրաց.՝ ლაშხარაში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 17 մարդ։


== Ծանոթագրություններ ==
Վեժա Յու (Մեզենի վտակ)

Անվան այլ կիրառումների համար տե՛ս՝ Վեժա Յու (այլ կիրառումներ)Վեժա Յու (ռուս.՝ Вежа-Ю), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզենի գետի աջ ափին՝ 499 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000044282
Հիդրոլոգիական ուսումնասիրությունների կոդը - 103004428
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեծ պատերազմ (ֆիլմ)

Մեծ պատերազմ (իտալերեն՝ La grande guerra), իտալական ֆիլմ, որ նկարահանվել է 1959 թվականին ռեժիսոր Մարիո Մոնիչելիի կողմից։ Այս ֆիլմը Մոնիչելիի նախորդ` «Չարագործները ինչպես միշտ մնացին անհայտ» ֆիլմի հետ իտալական կոմեդիայի մակարդակը բարձրացրին նոր մակարդակի` սկզբնավորելով «իտալական կոմեդիա» ուղղությունը։ Ֆիլմում ներկայացվում են երկու խաբեբաների (նրանց դերերը կատարում են Ալբերտո Սորդին և Վիտորիո Գասմանը) կյանքն Առաջին համաշխարհային պատերազմի ժամանակ։ Ռեժիսորն անմիջականորեն ներկայացրել է պատերազմական ժամանակների պատկերը` արյունահեղություն, պատերազմային կենցաղ, ապաշնորհ ղեկավարում։ Մինչև ֆիլմի դուրս գալը նրա հարցը քննարկվել է իտալական խորհրդարանում. շատերը դեմ էին, որ ֆիլմը էկրան բարձրանա, քանի որ ֆիլմում արտացոլված էր երկու համաշխարհային պատերազմներում Իտալիայի ունեցած անմիանշանակ դերը։ Սակայն ֆիլմի օգտին արտահայտվեց պաշտպանության նախարար Ջուլիո Անդրեոտին, և ֆիլմը բարձրացավ էկրան։
1960 թվականին Մեծ պատերազմը ներկայացվել է Օսկարի որպես օտար լեզվով լավագույն ֆիլմ։ 1959 թվականին ֆիլմը շահել է Վենետիկի կինոփառատոնի գլխավոր մրցանակը` «Ոսկե առյուծը»։ Ազգային մակարդակում ֆիլմն արժանացել է Դավիդ դե Դոնաթելո մրցանակաբաշխության երկու մրցանակի`լավագույն դերասանի (Գասման և Սորդի) և լավագույն բեմադրող նկարչի (Մարիո Գարբուլյա) անվանակարգերում։


== Սյուժե ==
Երկու խաբեբաներ` Ջովանի Բուսական Միլանից և Օրեստե Յակովաչին Հռոմից, Առաջին համաշխարհային պատերազմում հայտնվում են իտալական բանակի նորակոչիկների շարքում։ Չնայած նրանք տարբերվում են բնավորությամբ, սակայն նրանց միավորում է գաղափարների բացակայությունը, պատերազմի սարսափներից փախչելու ցանկությունը։ Ընկերները, հաղթահարելով ամեն կարգի ծուղակներ, փորձում են խուսափել աշխատանքից, ռազմական պարտքի կատարումից, մինչդեռ նրանց ընկերները կռվում են պատերազմի դաշտում։ Պատահաբար նրանք հայտնվում են ավստրիական կողմում, որտեղ նրանց լրտեսի տեղ են ընդունում։ Գաղտնի տեղեկություն չտրամադրելու դեպքում ընկերներին սպառնում են մահապատժով։ Սակայն հենց այդ ժամանակ խաբեբաներին տիրում է հայրենասիրության զգացումը. նրանք գերադասում են հերոսական մահը հայրենիքին դավաճանելուց։


== Դերերում ==
Ալբերտո Սորդի - Օրեստե Յակովաչի
Վիտտորիո Գասման - Ջովանի Բուսակա
Սիլվանա Մանգանո - Կոստանտինա
Ֆոլկո Լուլի - Բորդին
Բերնար Բլիե - կապիտան Կաստելի
Ռոմոլո Վալի - սերժանտ Գալինա
Լիվիո Լորենցոն - սերժանտ Բարիֆերի
Ակիլե Կոմպանյոնի - կապելան


== Ծանոթագրություններ ==


== Արտաքին հղումներ ==
Գոդիես

Գոդիես (ֆր.՝ Gaudiès), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Սավերդյոն կանտոնի կազմի մեջ (Պամիե շրջան)։ 
Համայնքի INSEE կոդ՝ 09132։


== Բնակչություն ==
Համայնքի բնակչությունը 2008 թվականին կազմում էր 230 մարդ։


== Տնտեսություն ==
2007 թվականի տվյալներով 142 աշխատունակ տարիքի մարդկանցից (15-64 տարեկան) 115-ը տնտեսապես ակտիվ էին, 27-ը անգործունակ (ակտիվության ցուցանիշը 81,0 %, 1999 թվականին եղել է՝ 71,0 %)։ 115 աշխատունակ բնակիչներից 105-ը աշխատում էին (60 տղամարդ և 45 կին), անաշխատանք էին 10-ը (3 տղամարդ և 7 կին)։ 27 անգործունակ մարդկանցից 10-ը աշակերտներ կամ ուսանողներ են, 4-ը թոշակառու, 13-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Գոդիես» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-11 
«Գոդիես» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Ալեքսանդրովկա-2 (գյուղ, Ռոսլավլսկի շրջան)

Ալեքսանդրովկա-2 (ռուս.՝ Александровка-2), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պանտաևկա

Պանտաևկա (ուկրաիներեն՝ Пантаївка), քաղաքատիպ ավան Ուկրաինայի Կիրովոգրադի մարզի Ալեքսանդրիայի քաղաքային խորհուրդում։
2001 թվականի տվյալներով Պանտաևկա քաղաքատիպ ավանում բնակվում էր 3 090 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կանաչ բաճկոնով տիկինը

«Կանաչ բաճկոնով տիկինը» (գերմ.՝ Dame in grüner Jacke), գերմանացի նկարիչ Ավգուստ Մակեի նկարն է, վրձնել է  1913 թվականին։ Ներկայումս պահպանվում է Քյոլնում՝ Լյուդվիգ թանգարանում։


== Ստեղծման պատմություն ==
«Կանաչ բաճկոնով տիկինը»  Մակեի առաջին նկարներից է, նկարել է Հիլտերֆինգենում։ Ինչպես ուշ շրջանի նկարներում, այստեղ ևս, նկարի հիմքում դրվել է  Ռոբեր Դելոնի կիսավերացական «պատուհանների» տպավորությունը, ընդ որում, առանց հրաժարվելու դրանց պատկերավորությունից։


== Նկարագիր ==
Նկարի թեման զբոսանքն է այգում։ Մակեն ստեղծագործական գործունեության սկզբում մշակել է իր նախընտրած շարժառիթը, իսկ իր ավելի ուշ շրջանի գործերում այդ շարժառիթը հասցվում է կատարելության աստիճանի։ Նկարիչը պատկերների շուրջ ստեղծում է  անիրական ու հրաշալի աշխարհ, այդ կերպարներն իրենք են հայտնվում այդ  հեքիաթային մթնոլորտում․ կանայք նեղ և պերճաշուք շրջազգեստներով, նորաձև գլխարկներով, տղամարդիկ՝ մուգ կոստյումներով և գլխարկներով։ Ինքը՝ Մակեն, այսպես է նկարագրել իր նկարների հերոսներին, որոնք զբոսնում են բնության գրկում․ «Տղամարդկանց՝ բոլորի կողմից ընդունված պարագա է գլխարկը, և ես այն հագցրել եմ տղամարդկանց։ Երկարավիզ և երկարաոտ կանայք իրենց ձեռքում ունեն հովանոցներ, որոնցով պաշտպանվում են լույսից»։ Անհատականությունը բացառված է,  դեմքերը ցուցադրվում են  սխեմատիկորեն, հագուստը նույնատիպ ձևածքի է, ինչն ավելի է ընդգծում կերպարների անանուն լինելը։
Ստեղծագործության կենտրոնում կանաչ բաճկոնով տիկին է․ նրա կազմվածքը, որը կիսաթեքված է, և երևում է մինչև ծնկները, կտավը բաժանում է երկու ուղղահայաց մասի։ Միջին պլանում՝ ծառերի սաղարթի հովի տակ, զբոսնում են երկու զույգ, նրանցից երկուսը՝ տղամարդը և կինը, հենվել են եզրապատին և հետևում են գետի  հոսանքին։ Ծառերի ճյուղերն իրարից բաժանվում են համարյա ուղիղ անկյամբ, դրանց նկարը Մակեն փոխ է առել Լեոնարդո դա Վինչիի  «Գեղանկարչության մասին տրակտատ» բանահավաք աշխատանքից։ Մակեն  «Տրակտատն» ուսումնասիրել է 1907-1908 թվականներին՝Լովիս Կորինտայի մոտ դասեր առնելու նպատակով  Բեռլին այցելելու ժամանակ։ Գետի երկու կողմերում գտնվող տները հասարակ ձևով են պատկերված, հեռվում գտնվող սարերը պատկերվել են եռանկյան տեսքով։ Սովորական առարկաների հասարակ երկրաչափական ձևերի այսպիսի պատկերումը բնորոշ է եղել վաղ կուբիզմին, այդ թվում նաև՝ Դելոնի ստեղծագործություններին։
Նկարիչն ասես կասեցրել է ժամանակի վազքը, հանգստի տպավորությունն ընդգծում են նկարի  «տաք աշնանային երանգները» (Մյոլեր)։ Դրանց փայլն ուժեղանում է լրացուցիչ գույների ցայտերանգության վրա աշխատելու հաշվին։ Բոլոր կողմերից համաչափ լուսավորված լինելով՝ մարդկանց կազմվածքը 
կարծես միախառնվում է շրջապատող աշխարհի հետ։


== Ծանոթագրություններ ==


== Գրականություն ==
Moeller, Magdalena M[de],  August Macke, «DuMont Buchverlag», ISBN 3-7701-2209-7։
Vriesen, Gustav,  August Macke, «Kohlhammer»։
Իլե (գյուղ, Կառեդա շրջան)

Անվան այլ կիրառումների համար տե՛ս՝ Իլե (այլ կիրառումներ)Իլե (էստ․՝ Õle), գյուղ Էստոնիայի Յարվամաա նահանգի Կառեդա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(5614) Յակովլև

(5614) Յակովլև (անգլ.՝ Yakovlev), աստերոիդ աստերոիդների հիմնական գոտում։ Հայտնաբերվել է 1979 թվականի նոյեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,868506 ա. մ., առավելագույնը մոտենում է 1,9201 ա. մ. հեռավորության վրա և հեռանում 3,8169 ա. մ.։ Արեգակի շուրջ մեկ ամբողջական պտույտ է կատարում 1774,53 երկրային օրվա ընթացքում, իր ուղեծրով շարժվելով միջինում 0,202871 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5614) Յակովլև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սենտ Իլիդ

Սենտ Իլիդ (ֆր.՝ Saint-Illide), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 672 մարդ, բնակչության խտությունը` 16.92 մարդ/կմ²։ Բնակավայրը զբաղեցնում է 39.71 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 100 կմ հարավ-արևմուտք, Օրիյակ քաղաքից` 19 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 399 աշխատունակ (15-64 տարեկան) բնակիչ, որոնցից ակտիվ էին 248-ը, իսկ ոչ ակտիվները` 151։ Ակտիվության ցուցանիշը կազմում է 62,2 %։ 248 աշխատունակ մարդկանցից աշխատել է 224 անձ (117 տղամարդ և 107 կին)։ Գործազուրկ են եղել 24 անձ (9 տղամարդ և 15 կին)։ 151 անաշխատունակներից 20-ը եղել են աշակերտներ կամ ուսանողներ, 45-ը` թոշակառուներ, իսկ 86-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սիենա (գավառ)

Սիենա (իտալերեն՝ Provincia di Siena), գավառ Իտալիայի Տոսկանա մարզում։ Վարչական կենտրոնը Սիենա քաղաքն է։ Տարածքը կազմում է 3821 կմ2, բնակչությունը՝ 260 882 մարդ (2005), բնակչության խտությունը՝ 68,3 մարդ /կմ2։ Կազմված է 36 կոմունաներից, որոնցից մեկն էլ վարչական կենտրոն է։ Հյուսիսում սահմանակից է Ֆլորենցիա գավառին, հյուսիս-արևելքում՝ Արեցո, հարավ-արևելքում՝ Պերուջա և Տերնի, հարավում՝ Վիտերբո, հարավ-արևմուտքում՝ Գրոսետո և արևմուտքում՝ Պիզա գավառների հետ։


== Պատմություն ==
1147-1559 թվականներին ժամանակակից Սիենա և Գրոսետո գավառների տարածքում գոյություն ուներ Սիենայի հանրապետությունը։ Այն քաղաք-պետություն էր, որ Միջին Իտալիայում մի քանի դարերի ընթացքում եղել է Ֆլորենցիայի հակառակորդն ու թշնամին։ Սիենան տնտեսական ծաղկում ապրեց XII—XIII դարերում, երբ հանրապետությունը դարձավ Իտալիայի և Եվրոպայի ֆինանսական ու առևտրական խոշորագույն կենտրոններից մեկը, իտալական Վերածննդի մշակութային կենտրոններից մեկը։ 1557 թվականին Սիենայի հանրապետությունն անցավ Ֆլորենցիայի հերցոգ Մեդիչիի տիրապետության տակ։ 1569 թվականին դարձավ Տոսկանայի մեծ հերցոգության մաս։ 1860 թվականին Տոսկանային հերցոգության հետ միասին մտավ Սարդինիայի թագավորության կազմի մեջ, որը 1861 թվականին դարձավ Իտալական թագավորության մաս։
1945 թվականին Սիենայի գավառը ղեկավարում էր Իտալիայի կոմունիստական կուսակցությունը։ 1991 թվականից գավառը ղեկավարում է ձախ ուժերի կոալիցիան։


== Արտաքին հղումներ ==
Սիենա գավառի պաշտոնական կայքը Archived 2009-12-15 at the Wayback Machine.
Աբզամեր

Աբզամեր, գյուղ Արևելյան Հայաստանում, Ելիզավետպոլի նահանգի Շուշիի գավառում, Շուշի քաղաքի 21 կմ հարավ-արևմուտք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բոննի Բեդելիա

Բոննի Բեդելիա (անգլ.՝ Bonnie Bedelia, մարտի 25, 1948(1948-03-25) կամ մարտի 25, 1946(1946-03-25), Նյու Յորք շրջան, Նյու Յորք), ամերիկացի դերասանուհի, երկու անգամ ներկայացվել է «Էմմի» և «Ոսկե գլոբուս» մրցանակների։


== Կյանք և կարիերա ==
Բոննի Բեդելիան ծնվել է Նյու Յորքում, սցենարիստ և գրող Մերիան Էտել Վագների և հասարակական գործիչ Ֆիլիպ Հարլի Կալկինի ընտանիքում։ Բոննին ունի քույր՝ Կենդիսը և երկու եղբայր, որոնցից մեկը նախկին դերասան Քրիստոֆեր Կալկինն էր։ Քրիստոֆերի կողմից Բոննին դերասաններ Մաքոլեյ, Կիրան և Ռորի Կալկինների հորաքույրն է։
Բոննին ծնվել է իր ընտանիքի համար շատ ծանր ժամանակաշրջանում, երբ նրա հայրը սնանկացել էր։ Երբ նա 14 տարեկան էր, մահանում է նրա մայրը, իսկ դրանից կարճ ժամանակ անց՝ հայրը։
1961 թվականին նա կատարել է նորամուտը «Սեր կյանքի հանդեպ» սերիալում, որտեղ նա նկարահանվել է հետագա վեց տարիների ընթացքում։ 1967 թվականին նա արժանացել է Theatre World Award մրցանակի «Իմ թանկագին Չառլի» բրոդվեյյան բեմադրության մեջ կատարած դերի համար։ 1969 թվականիմ կատարել է նորամուտը մեծ էկրանին «Ուժասպառ ձիերին գնդակահարում են, այդպես չէ՞» ֆիլմով և հետագա տասը տարիների ընթացքում հայտնվել է ավելի քան յոթանասում ֆիլմերում և հեռուստատեսային շոուներում։ 1983 թվականին Բեդելիան  արժանացել է «Ոսկե գլոբուս» մրցանակի կնոջ լավագույն դերակատարում անվանակարգում «Սիրտն ինչպես անիվ» ֆիլմում կատարած դերի համար։  Նա խաղացել է Ջոն Մայքլի (Բրյուս Ուիլիս) կնոջ դերը «Պինդ ընկույզ» ֆիլմում և «Պինդ ընկույզ 2» սիքվելում։ Բացի դրանից, նա 1990 թվականին նկարահանվել է Հարիսոն Ֆորդի հետ «Անմեղության կանխավարկած» ֆիլմում։ «Փենսիլվանիայի արքայազնը» ֆիլմում կատարած դերի համար նա արժանացել է «Անկախ ոգի» մրցանակի։ Ինչպես նաև նկարահանվել է Սթիվեն Քինգի երկու ֆիլմերում՝ «Սալեմական վամպիր» 1979 թվականին և «Պետքական իրեր» 1993 թվականին։
2001-2004 թվականներին Բեդելինան խաղացել է գլխավոր դեր «Կանանց բրիգադ» սերիալում։ 2010-2015 թվականներին Բեդելիան կատարել է մեծ ընտանիքի գլխավոր կնոջ դերը «Ծնողներ» սերիալում։


== Ֆիլմագրություն ==
1969 – Թիթեռները քամու դեմ / The Gypsy Moths
1969 – Ուժասպառ ձիերին գնդակահարում են, ճիշտ չէ՞ /' 'They Shoot Horses, Don’t They?
1970 – Սիրեկանը և այլ անծանոթներ / Lovers and other strangers
1978 – Մեծ դավադրություն / The Big Fix
1979 – Սալեմական վամպիրներ / Salem’s Lot
1983 – Սիրտ ինչպես անիվ / Heart Like a Wheel
1986 – Կապույտ մանուշակներ / Violets Are Blue
1986 – Տղան, որը կարողանում էր թռչել / The Boy Who Could Fly
1988 – Փենսիլվանիայի արքայազնը / The Prince Of Pennsylvania
1988 – Պինդ ընկույզ / Die Hard
1989 – Հաստլիկը և փոքրիկը / Fat Man And Little Boy
1990 – Պինդ ընկույզ 2 / Die Hard 2
1990 – Անմեղության կանխավարկած / Presumed Innocent
1993 – Պետքական իրեր / Needful Things
1994 – Լռություն / Speechless
1996 – Նրա շքեղ սիրավեպը / Her Costly Affair
1999 – Որտեղ պատահի, միայն ոչ այստեղ / Anywhere but Here
1999 – Գլորիա /  Gloria
2001–2004 – Կանանց բրիգադ / The Division
2010–2015 – Ծնողները/ Parenthood


== Ծանոթագրություններ ==


== Արտաքին հղումներ ==
Բոննի Բեդելիան Internet Movie Database կայքում
Բոննի Բեդելիան (անգլ.) Internet Broadway Database կայքում
Ուլուգբեկ

Մուհամեդ Թարաղայ իբն Շահրուխ իբն Թեմուր (պարսկերեն՝ گوركانى, Gurkān 1394-1449), ուզբեկ աստղագետ և մաթեմատիկոս, Լենկթեմուրի թոռը։ Հայտնի է Ուլուգբեկ անունով։


== Կենսագրություն ==
Ծնվել է 1394 թվականի մարտի 22-ին Սուլթանիե քաղաքում։ Հայրը՝ Շահրուխը (1377-1447), եղել է Թեմուրի կրտսեր որդին։ 1405 թվականին Թեմուրի մահից հետո Շահրուխը մտնում է Սամարղանդ, նրա ավագ որդի Ուլուղբեկը 1409 թվականին հայտարարվում է Սամարղանդի կառավարիչ, որն այդ ժամանակ Մավեր ան-Նահրի մայրաքաղաքն էր։
1447 թվականին Շահրուխի մահից հետո երկրում սկսվեցին անկարգությունները։ Ուլուղբեկի և իր ավագ որդի Աբդ ալ Լաթիֆի միջև առաջացած տարաձայնությունները վերաճեցին պատերազմական գործողությունների։ Այդ պատերազմն ավարտվեց Ուլուղբեկի պարտությամբ և դրանից կարճ ժամանակ անց նա դավադրաբար սպանվեց։
Գիտությամբ տարվել է դեռևս երիտասարդ տարիքում։ Սիրել է պոեզիա, զբաղվել է պատմությամբ, սակայն ուշադրության կենտրոնում հիմնականում եղել է աստղագիտությունը։ Ուլուգբեկը Սամարղանդ է հրավիրել իր ժամանակի նշանավոր գիտնականների, որոնց օգնությամբ Սամարղանդում հիմնել է աստղադիտարան։ Ուլուգբեկի գիտական և լուսավորական գործունեությունը առաջացրել է իսլամական հոգևորականության և հետադեմ ֆեոդալների դժգոհությունը, որոնք նրան մեղադրել են հերետիկոսության մեջ։ Սպանվել է դավադրության արդյունքում, նրա աստղադիտարանը քարուքանդ է արվել։


== Տես նաև ==
Ուլուղբեկի պատվին իր անունն է ստացել (2439) Ուլուգբեկ աստերոիդը։


== Ծանոթագրություններ ==


== Գրականություն ==
Бартольд В. В. Улугбек и его время. / Бартольд В. В. Соч., Т.2, Ч.2. — М., 1964, с .23-196.
Кары-Ниязов Т. Н. Астрономическая школа Улугбека. / М.-Л.: Изд. АН СССР, 1950.
Матвиевская Г. П., Сираждинов С. Х. О математических работах школы Улугбека. / В кн.: Из истории эпохи Улугбека. Ташкент: Наука, 1965, с. 173—199.
Матвиевская Г. П., Розенфельд Б. А. Математики и астрономы мусульманского средневековья и их труды (VIII—XVII вв.). / В 3 т. М.: Наука, 1983.
Булатов М. С., Обсерватория Улугбека в Самарканде. / Историко-математические исследования, XVIII, 1986, с. 199—216.
Матвиевская Г. П., Соколовская З. К. Улугбек (1394—1449) / Москва, Наука, 1997.
Fazlıoğlu İ. The Samarqand Mathematical-Astronomical School: A Basis for Ottoman Philosophy and Science // Journal for the History of Arabic Science. — 2008. — Vol. 14. — P. 3—68.
Kari-Niazov T. N. Ulugh Beg // Complete Dictionary of Scientific Biography. — 2008.
Ախալի Նիչբիսի

Ախալի Նիչբիսի (վրաց.՝ ახალი ნიჩბისი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 580 մետր բարձրության վրա։ Շրջկենտրոն Մցխեթից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 624 մարդ։


== Ծանոթագրություններ ==
Եվգենի Գրիշին

Եվգենի Ռոմանովիչ Գրիշին (ռուս.՝ Евгений Романович Гришин; մարտի 23, 1931(1931-03-23), Տուլա, Մոսկվայի մարզ, ՌԽՖՍՀ, ԽՍՀՄ - հուլիսի 9, 2005(2005-07-09), Դեդովսկ, Իստրինսկի շրջան, Մոսկվայի մարզ, Ռուսաստան), ռուս չմշկորդ։ Օլիմպիական խաղերի քառակի չեմպիոն, ԽՍՀՄ սպորտի վաստակավոր վարպետ (1952), ԽՍՀՄ վաստակավոր մարզիչ (1973)։
Գրիշինն իր կարիերայի մեծ մասում մարզվել է Մոսկվայի ԲԿՄԱ ակումբում։ 1956 թվականին դարձել է Եվրոպայի չեմպիոն և նվաճել է ոսկե մեդալներ 500 մետր և 1500 մետր մրցատարածություններում 1956 թվականի և 1960 թվականի Ձմեռային օլիմպիական խաղերում (1500 մետր մրցատարածություններում տարած հաղթանակները կիսել է համապատասխանաբար Յուրի Միխայլովի և Ռոալդ Օս հետ)՝ մրցումներին մասնակցելով ԽՍՀՄ դրոշի ներքո։ Իր հայրենակից Լիդիա Շկոբլիկովայի հետ միասին նա եղել է ամենահաջողակ ատլետը 1960 թվականին Ձմեռային օլիմպիական խաղերում։
Գրիշինը առաջինն է հաղթահարել 40 վայրկյանի սահմանագիծը 500 մետր մրցատարածությունում՝ ցույց տալով 39,6 վայրկյան ժամանակ 1960 թվականին Սքվո Վելլիում տեղի ունեցած թեստային մրցավազքում Ձմեռային օլիմպիական խաղերից անմիջապես հետո։ Սակայն այդ արդյունքը պաշտոնապես չի ճանաչվել որպես համաշխարհային ռեկորդ։ Երեք  տարի հետո՝ 1963 թվականի հուվարի 27-28-ը, նա սահմանել է համաշխարհային ռեկորդ՝  39,6 և 39,5 վայրկյան Մեդեոյում։ Նա նաև վաստակել է 2 բրոնզե մեդալներ 1954 և 1956 թվականների Օլիմպիական խաղերում։
Եվգենի Գրիշինը հաղթել է դասական բազմամարտի առաջնությունների 14 մեկնարկներից 12-ում։ Իր կարիերայի ընթացքում նա սահմանել է աշխարհի 7 ռեկորդ․ 1000 մետր մրցատարածությունում 1:22.8 վայրկյան ժամանակի ռեկորդը պահպանվել է 12 տարի։


== Աշխարհի ռեկորդներ ==
Իր կարիերայի ընթացքում Գրիշինը սահմանել է աշխարհի 7 ռեկորդ․

Աղբյուր՝ SpeedSkatingStats.com


== Պարգևներ ==
Լենինի շքանշան (1960)
Աշխատանքային կարմիր դրոշի շքանշան (1957)


== Անձնական կյանք ==
1959 թվականին ամուսնացել է 1952 թվականի ԽՍՀՄ զուգասահքի չեմպիոն Մարինա Գրանատկինայի հետ։ Ամուսնալուծվել են 1970-ական թվականների վերջին։ Ունեցել են մեկ դուստր՝ Ելենան։


== Ծանոթագրություններ ==


== Արտաքին հղումներ ==
Yevgeny Grishin at SpeedSkatingStats.com
Legends of Soviet Sport: Yevgeny Grishin
Александр НИЛИН. ВЕЛИКИЙ ГРИШИН // Спорт-Экспресс : журнал. —М., 2005. — № 12 июля. — С. 14_1.
Գագիկ Դավթյան (մանկավարժ)

Անվան այլ կիրառումների համար տե՛ս՝ Գագիկ Դավթյան (այլ կիրառումներ)Գագիկ Գաբրիելի Դավթյան (1910, Դիլիջան, Երևանի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։ ԽՄԿԿ անդամ (1944):


== Կենսագրություն ==
Գագիկ Դավթյանը ծնվել է 1910 թվականին, Դիլիջան քաղաքում։ Դեռ պատանեկության տարիներից գրել է բանաստեղծություններ, տպագրվել հանրապետական և շրջանային թերթերում։ Իջևանի գյուղատնտեսական տեխնիկումն ավարտելուց հետո ավարտել է նաև Դիլիջանի մանկավարժական տեխնիկումը և դարձել ուսուցիչ։ Եղել է Իջևանի Սարի գյուղի դպրոցի վարիչը։ Մանկավարժական աշխատանքը շարունակել է Սանահինում, ապա վերադարձել  հայրենի քաղաք Դիլիջան և աշխատել տարբեր դպրոցներում։
1941 թվականին Դավթյանը մեկնել է գործող բանակ։ Նրա մարտական ուղին հասել է մինչև Վիեննա։ Այդ ճանապարհին մի քանի անգամ վիրավորվել է և ապաքինվելուց հետո նորից շարունակել կռվել թշնամու դեմ։ Ռազմաճակատում, 1944 թվականին, Դավթյանը ընդունվել է կոմունիստական կուսակցության շարքերը։ Պարգևատրվել է Կարմիր աստղի շքանշանով, «Կովկասի պաշտպանության համար», «Սևաստոպոլի պաշտպանության համար» և այլ մեդալներով։
Գերմանա-խորհրդային պատերազմի ավարտից հետո Դավթյանը զորացրվել է բանակից, վերադարձել է հայրենի քաղաք և շարունակել մանկավարժական աշխատանքը։ 1946 թվականին Դավթյանը ղեկավարել է Դիլիջանի նորաբաց երաժշտական դպրոցը։ 1948 թվականից սկսած մինչև 1970 թվականն աշխատել է Դիլիջանի հանրակրթական դպրոցներում, դասավանդում ռազմագիտություն, աշխատանքի ուսուցում, իսկ ցածր դասարաններում՝ նաև մայրենի լեզու և գրականություն։ Մանկավարժական աշխատանքին զուգընթաց Դավթյանը բազմամյա գործունեություն է ծավալել նաև թատրոնում՝ դառնալով արվեստի երկրպագու և անխոնջ մշակ։ Հետագայում վարել է մի շարք պատասխանատու պաշտոններ։ Նրա ղեկավարությամբ թատրոնի կոլեկտիվը մասնակցել է մի շարք փառատոների և գրավել մրցանակային տեղեր, իսկ ինքը նվաճել է դափնեկրի կոչում և արժանացել արծաթե մեդալի։


== Պարգևներ ==
Կարմիր աստղի շքանշան
«Կովկասի պաշտպանության համար» մեդալ
«Սևաստոպոլի պաշտպանության համար» մեդալ


== Ծանոթագրություններ ==
Սիմֆոնիա № 9 (Շուբերտ)

Սիմֆոնիա № 9 Դո մաժոր, համարվում է ավստրիացի կոմպոզիտոր Ֆրանց Շուբերտի ամենահայտնի և ամենակատարվող  ստեղծագործությունը։


== Ստեղծման պատմություն ==

Իր վերջին սիմֆոնիան Շուբերտը գրել է 1825 թվականին, կոմպոզիտորը այն թվագրել է 1828 թվականի մարտին. Իր կառուցվածքով այն առավել ավանդական է քան «Անավարտը», սակայն տևողությամբ գերազանցում է անգամ Բեթհովենի 9-րդ սիմֆոնիային, և հիմք է հանդիսանում Անտոն Բրուքների կողմից շարունակություն ստացած էպիկական սիմֆոնիայի համար։
Հեղինակի կենդանության օրոք այն չի հրատարակվել և հանրային կատարում չի ունեցել։ Միայն Շուբերտի մահվանից տաս տարի անց, 1838 թվականին, Ռոբերտ Շումանը պարտիտուրան գտավ կոմպոզիտորի եղբոր թղթերի մեջ։ Առաջին անգամ այն հնչեց Գևանդհաուզերի նվագախմբի կատարմամբ, Ֆելիքս Մենդելսոնի ղեկավարությամբ 1839 թվականի մարտի 21-ին Լայպցիգում։


== Ստեղծագործության կառուցվածքը ==
Սիմֆոնիան գրված է չորս մասից, դասական սիմֆոնիայի կառուցվածքին համապատասխան․

Andante — Allegro ma non troppo
Andante con moto
Scherzo. Allegro vivace — Trio
Allegro vivace


== Թատրոնում ==
Սիմֆոնիայի վերջաբանի հիման վրա խորեոգրաֆ Ուիլյամ Ֆորսայթը բեմադրել է «Հրճվանք ճշմարտության գլխավերևում» նեոդասական մինի բալետը՝ երկու պորողի և երեք պարուհու համար։ Պրիմիերան կայացել է 1996 թվականի հունվարի 20-ին Ֆրանկֆուրտի բալետի արտիստների կատարմամաբ։ 2004 թվականին այն մտավ Մարինյան թատրոնի խաղացանկ Նոա Հելբերի բեմադրմամբ։


== Ծանոթագրություններ ==
Կարակալա (այլ կիրառումներ)

Կարակալա, կարող է վերաբերել՝

Կարակալա - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում
Կարակալա - գյուղ Արևելյան Հայաստանում, Կարսի մարզի Արդահանի գավառում
Սան Պիետրո ին Կարիանո

Սան Պիետրո ին Կարիանո (իտալերեն՝ San Pietro in Cariano), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 12 616 մարդ։ Խտությունը կազմում է 624 մարդ/կմ²։ Տարածքը գրավում է 20,25 կմ²։ Փոստային ինդեքս՝ 37029։ Հեռախոսային կոդ՝ 045։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Մեհմեդ փաշա Սոկոլովիչի կամուրջ

Մեհմեդ փաշա Սոկոլովիչի կամուրջ կամ Վիշեգրադի կամուրջ (բոս․՝ Mehmed Paša Sokolović Bridge), պատմական կամուրջ Դրինա գետի վրա՝ Բոսնիա և Հերցեգովինայի արևելքում։
Կամրջի շինարարական աշխատանքներն ավարտվել են 1577 թվականին՝ օսմանյան ճարտարապետ Միմար Սինանի նախագծմամբ։ Կամուրջը կառուցվել է մեծ վեզիր Մեհմեդ փաշա Սոկոլովիչի հրամանով։ 2007 թվականի ՅՈւՆԵՍԿՕ-ի 31-րդ նստաշրջանում այն ներառվել է Բոսնիա Հերցեգովինայում Համաշխարհային ժառանգության օբեկտների ցանկում։


== Նկարագրություն ==
Մեհմեդ փաշա Սոկոլովիչի կամուրջը համարվում է թուրքական մոնումենտալ ճարտարապետության և ինժեներայի գլուխգործոցներից մեկը։ 179,5 մետր երկարությամբ այս կամուրջը համարվում է նշանավոր ճարտարապետ Միմար Սինանի գլխավոր ստեղծագործություններից մեկը։
2007 թվականին այն ներառվել է ՅՈւՆԵՍԿՕ-ի Համաշխարհային ժառանգության օբյեկտների ցանկանում։ ՅՈւՆԵՍԿՕ-ի ամփոփումը՝


== Պատմություն ==
Վիշեգրադի կամուրջը ստեղծվել է իշխանաց իշխան Մեհմեդ փաշա Սոկոլովիչի հրամանով։ Այն կառույցվել է առևտրի և տարածաշրջանի բարգավաճման նպատակներով։
Շինարարական ընդհանուր աշխատանքները տեղի են ունեցել 1571-ից 1577 թվականներին։ Այն բազմիցս հիմնանորոգվել է։ Կարևոր նորոգումներ են կատարվել 1664, 1875, 1911, 1940 և 1950-52 թվականներին։ Առաջին համաշխարհային պատերազմի տարիներին ոչնչացվել են կամրջի 11 կամարներից 3-ը։ Եվս 5-ը վնասվել են Երկրորդ համաշխարհային պատերազմի ժամանակ։
Բոլոր կամարները հետագայում վերանորոգվել են։ Բոսնիա և Հերցեգովինայի 1992-1995 թվականների պատերազմի ժամանակ հարյուրավոր բոսնիացիներ սպանվել են կամրջի վրա՝ սերբ զինյալների կողմից։
Թուրքական Միջազգային համագործակցության և զարգացման գործակալությունը տրամադրել է 3,5 մլն եվրո կամրջի վերանորոգման աշխատանքների համար։


== Տե՛ս նաև ==
Մոստարի կամուրջ


== Ծանոթագրություններ ==


== Արտաքին հղումներ ==
Մեհմեդ փաշա Սոկոլովի կամրջի մասին Վիշեգրադի պաշտոնական զբոսաշրջային կազմակերպությունում Archived 2009-01-24 at the Wayback Machine.
Վիշեգրադի Մեհմեդ փաշա Սոկոլովիչի կամրջի մասին ՅՈւՆԵՍԿՕ-ի ցանկում
Վյոսա Օսմանի

Վյոսա Օսմանի Սադրիու (ալբ․՝ Vjosa Osmani-Sadriu, մայիսի 17, 1982(1982-05-17), Կոսովսկա Միտրովիցա, Կոսովոյի սոցիալիստական ինքնավար երկրամաս, Սերբիայի Սոցիալիստական Հանրապետություն, ՀՍՖՀ), կին քաղաքական գործիչ, իրավաբան և դասավանդող Կոսովոյից։ Իրավաբանական գիտությունների դոկտոր է (J.S.D.)։ Կոսովոյի ժողովրդավարական լիգայի նախագահի տեղակալն է։ Կոսովոյի Հանրապետության խորհրդարանի գործող սփիքեր է։ Առաջին կինն է այդ պաշտոնում 2020 թվականի փետրվարի 3-ից։ Կոսովոյի խորհրդարանի պատգամավոր է 2010 թվականից։ Համաշխարհային բանկի խմբի և Արժույթի միջազգային հիմնադրամի խորհրդարանական ցանցի խորհրդի անդամ է։


== Կենսագրություն ==
Ծնվել է 1982 թվականի մայիսի 17-ին Կոսովսկա Միտրովիցայում։
Սովորել է Պրիշտինայի համալսարանի իրավաբանական համալսարանում, ստացել է բակալավրի աստիճան։ 2005 թվականին ստացել է իրավունքի մագիստրոսական աստիճան (LLM) ԱՄՆ Փենսիլվանիա նահանգի Փիթսբուրգի համալսարանի իրավաբանական համալսարանում, 2015 թվականին դոկտորական դիսերտացին պաշտպանել է Փիթսբուրգի համալսարանում և ստացել է իրավաբանական գիտությունների դոկտորի աստիճան (J.S.D.)։
Դասավանդել է Պրիշտինայի համալսարանում և Կոսովոյի Ռոչեսթրի տեխնոլոգիական ինստիտուտում։ Եղել է Փիթսբուրգի համալսարանի հրավիրյալ պրոֆեսոր։
Աշխատել է որպես աշխատակազմի ղեկավար, արտաքին քաղաքականության գծով խորհրդատու և Կոսովոյի Հանրապետության նախագահի իրավական հարցերով խորհրդատու։ 2008 թվականին եղել է նախագահի ներկայացուցիչը Կոսովոյի Հանրապետության Սահմանադրության մշակման հանձնաժողովում։ Հաագայի Արդարադատության միջազգային դատարանում 2009 թվականի դեկտեմբերին Կոսովոյի անկախության հռչակման օրինականության վերաբերյալ դատավարության ընթացքում եղել է իրավաբանական խմբի անդամ։
2010 թվականի դեկտեմբերի 12-ին խորհրդարանական ընտրությունների ժամանակ ընտրվել է Կոսովոյի խորհրդարանի պատգամավոր։ Վերընտրվել է 2014 թվականի հունիսի 8-ի և 2017 թվականի հունիսի 11-ի ընտրություններին։ 2017 թվականի ընտրությանը ստացել է ավելի քանի 64 000 ձայն։ Ղեկավարել է արտաքին գործերի, սփյուռքի և ռազմավարական ներդրումների հանձնաժողովը և ավելի վաղ մի շարք այլ հանձնաժողովներ։ 2019 թվականի հոկտեմբերի 6-ին կայացած արտահերթ խորհրդարանական ընտրություններում եղել է Կոսովոյի ժողովրդավարական ​​լիգայի թեկնածու։ 2020 թվականի փետրվարի 3-ին Ալբին Կուրտիի վարչապետության հաստատումից հետո նշանակվել է Կոսովոյի խորհրդարանի սփիքեր։ Նրա թեկնածությանը քվեարկել է 65 պատգամավոր։ Առաջին կինն է եղել այդ պաշտոնում։ Փոխարինել է Գլաուկ Կոնյուֆկային, որը Կուրտիի վարչակազմում ստացել է արտաքին գործերի նախարարի պաշտոնը։
Տիրապետում է անգլերենի, թուրքերենի, սերբերենի։
Ամուսնացած է, ունի զույգ երեխաներ։


== Ծանոթագրություններ ==
Սոլնեչնի (գյուղ, Սովետսկի շրջան)

Անվան այլ կիրառումների համար տե՛ս՝ ՍոլնեչնիՍոլնեչնի (ռուս.՝ Солнечный), գյուղ Ռուսաստանի Մարի Էլ հանրապետության Սովետսկի շրջանի կազմում։
Բնակչությունը 2003 թվականին գրանցված տվյալներով կազմում էր 1638 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեղնափոր գեղգեղիկ

Դեղնափոր գեղգեղիկ (լատ.՝ Phylloscopus trochiloides), շահրիկների ընտանիքի թռչուն։ Բևադրող-չվող է, քիչ տարածված։


== Արտաքին կառուցվածք ==
Մարմնի երկարությունը 10 սմ է, թևերի բացվածքը՝ 16-20 սմ, կենդանի զանգվածը՝ 7-8 գ։ Փոքր շահրիկ է, ոտքերը՝ դարչնագույն՝ վարդագույն երանգով։ Վերևից ձիթապտղագույն-կանաչ է, ներքևից՝ հիմնականում բաց դեղին։ Հոնքը լայն, դեղին շերտով է, որը տարածվում է դեպի ծոծրակը։ Թևին կա դեղնավուն 1-2 զոլ։


== Կենսակերպ ==
Մշտապես գործունյա է, կեր է փնտրում ծառերի միջին և վերին սաղարթներում։ Բնակվում է անտառներում, թփուտներում։


== Սննդառություն ==
Սնվում է անողնաշարավորներով։


== Բազմացում և զարգացում ==
Գարնանային վերադարձը՝ ապրիլի վերջ-մայիսի սկզբին։ 
Լիարժեք երգը առանց ընդհատումների լսվում է մայիսի սկզբից օգոստոսի 1-ին տասնօրյակը։ Բները ձվերով հայտնվում են մայիսի 2-րդ կեսից հունիսի վերջը, կրկնակի բնադրման դեպքում՝ հուլիսի սկզբին։ Բույնը գնդաձև է՝ չոր բույսերից։ Բնադրում է գետնին։ 
Թռիչքին լիարժեք տիրապետող ձագերը գրանցված են հունիսի վերջից։ Հուլիսի 2-րդ կեսից հայտնվում են թռիչքին լավ տիրապետող երիտասարդ թռչունների քոչվոր խմբեր։ Աշնանային չուն՝ սեպտեմբերին։ Կենսակերպին վերաբերող այլ հատկանիշների մասին տվյալները բացակայում են։
(688) Մելանի

(688) Մելանի (անգլ.՝ Melanie), աստերոիդ աստերոիդների հիմնական գոտում։ Հայտնաբերվել է 1909 թվականի օգոստոսի 25-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,700791 ա. մ., առավելագույնը մոտենում է 2,3291 ա. մ. հեռավորության վրա և հեռանում 3,0725 ա. մ., իսկ Երկրի ուղեծրին Մելանի աստերոիդը նվազագույնը մոտենում է 1,3259 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1621,19 երկրային օրվա ընթացքում, իր ուղեծրով շարժվելով միջինում 0,222059 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(688) Մելանի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրամաբանութիւն (1968)

Տրամաբանութիւն  (1968), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1968 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 25,2 X 19 չափս։ Ձեռագիրը կազմված է 46 թերթից։ Գրված է միասյուն նոտրգրով։ Կազմը` կաշեպատ տախտակ դրոշմազարդ։


== Բովանդակություն ==
Աստղաբաշխական աղիւսակք։
Գիւտ խաւարմանն լուսնոյ և արեգական։
Համեմատութիւն ամսոց։
Գծագիրք աստղաբաշխական գործեաց։


== Ծանոթագրություններ ==
Նվեր Սաֆարյան (այլ կիրառումներ)

Նվեր Սաֆարյան անունը կարող է վերաբերել.

Նվեր Սաֆարյան, ռազմական գործիչ, ԽՍՀՄ գեներալ-մայոր։
Նվեր Սաֆարյան, ձևավորող նկարիչ։
Բոշաստել

Բոշաստել (ֆր.՝ Beauchastel), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2012 թվականի դրությամբ կազմում է 1747 մարդ, բնակչության խտությունը` 206.50 մարդ/կմ²։ Բնակավայրը զբաղեցնում է 8.46 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ-արևելք, Լիոն քաղաքից` 105 կմ հարավ, Պրիվա քաղաքից` 19 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1022 աշխատունակ (15-64 տարեկան) բնակիչ, որոնցից ակտիվ էին 762-ը, իսկ ոչ ակտիվները` 260։ Ակտիվության ցուցանիշը կազմում է 74,6 %։ 762 աշխատունակ մարդկանցից աշխատել է 697 անձ (373 տղամարդ և 324 կին)։ Գործազուրկ են եղել 65 անձ (29 տղամարդ և 36 կին)։ 260 անաշխատունակներից 83-ը եղել են աշակերտներ կամ ուսանողներ, 108-ը` թոշակառուներ, իսկ 69-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆորմինյանա

Ֆորմինյանա (իտալերեն՝ Formignana), կոմունա Իտալիայում՝ Էմիլիա Ռոմանիա մարզի Ֆերերա գավառում։ 
Բնակչությունը կազմում է՝ 2840 մարդ։ Խտությունը կամում է՝ 129 կմ²։ Տարածքը զբաղեցնում է 22 կմ² ։ Փոստային ինդեքս՝ 44035։ Հեռախոսային կոդ՝ 0533։


== Ժողովրդագրություն ==
Բնակչության թվաքանակի փոփոխությունները.


== Արտաքին տվյալներ ==
Պաշտոնական կայք (իտալ.)


== Ծանոթագրություններ ==
Ֆրանկ (Հալեպի նահանգ)

Ֆրանկ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
(9903) Լեոնհարդտ

(9903) Լեոնհարդտ (անգլ.՝ Leonhardt), աստերոիդ աստերոիդների հիմնական գոտում։ Հայտնաբերվել է 1997 թվականի հուլիսի 4-ին Պաուլ Կոմբայի կողմից Պրեսկոտում։
Միջին հեռավորությունը Արեգակից կազմում է 3,079689 ա. մ., առավելագույնը մոտենում է 2,3326 ա. մ. հեռավորության վրա և հեռանում 3,8267 ա. մ.։ Արեգակի շուրջ մեկ ամբողջական պտույտ է կատարում 1974,05 երկրային օրվա ընթացքում, իր ուղեծրով շարժվելով միջինում 0,182366 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9903) Լեոնհարդտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սինհարաջա

Սինհարաջա, ազգային պարկ, որը գտնվում է Շրի Լանկայի հարավարևմտյան մասում, արևադարձային անտառների միակ անտառային տարածությունն է երկրում։ Սինհարաջա անտառը 1978 թվականին ընդգրկվել է կենսոլորտային տարածքների համաշխարհային ցանցում և ՅՈՒՆԵՍԿՕ-ի Համաշխարհային ժառանգության օբյեկտների ցանկում 1988 թվականին։ Բուսական և կենդանական աշխարհները հարուստ են էնդեմիկ տեսակներով, որոնցից շատերը գրանցված են Կարմիր գրքում։
Այգու տարածքը 88,64 կմ² է։ Լանդշաֆտը հովիտների և լեռնաշղթաների շարք է։ Ծառատեսակների 60 %-ն էնդեմիկ է, և դրանցից շատերը հազվագյուտ տեսակներ են։ Այս տարածքում անտառների 2 տեսակ կա.

հովիտներում և լեռնաշղթաների ստորին լանջերին աճում են  Dipterocarpus ցեղի բույսեր և երկրորդական անտառը, որն աճել է հողագործության անտառահատման-այրման համակարգի կիրառումից հետո,
երկրորդ տիպի անտառը գերակշռում է այգում․ դրանք են Mesua և Doona բույսերը։Սինհարաջայում բնակվում են բազմաթիվ հազվագյուտ թռչուններ, թիթեռներ, սողուններ և կաթնասուններ։ Դրանց թվում են հնդկական փիղը, ընձառյուծը, ցեյլոնյան կապույտ կաչաղակը, ցեյլոնյան սարյակը, պիթոնը և այլն։ Սինհարաջա ազգային պարկում կան 21 տեսակի էնդեմիկ թռչուններ և մի քանի հազվագյուտ միջատներ, սողուններ և երկկենցաղներ։
Այգու անվանումը բառացի նշանակում է «առյուծ» (սինհա) և «արքա» (ռաջա), ինչը կարող է կապված լինել մարդ-առյուծների առասպելական ցեղի կամ Շրի Լանկա առասպելական առյուծի տան հետ։


== Ծանոթագրություններ ==


== Արտաքին հղումներ ==
«Sinharaja Forest Reserve website»։ Արխիվացված է օրիգինալից 2018-11-26-ին  
«World Conservation Monitoring Centre: Sinharaja Forest»։ Արխիվացված է օրիգինալից 2007-02-22-ին։ Վերցված է 2011-11-20  
Синхараджа - биосферный заповедник острова Шри Ланка – ռուսերեն վավերագրական ֆիլմ
Василий Климов в своем «Окне в мир» расскажет о Синхараджи - древнем лесе на Шри Ланке (ռուս.)
BHP Billiton

BHP Billiton, անգլիական հասարակական ընկերություն։ Հիմնադրվել է 2001 թվականին։ Շտաբ-բնակարանները գտնվում են՝ Մելբուրնում և Լոնդոնում։ Ըստ 2014 թվականի տվյալների ընկերությունը ունի 47044 աշխատակից։


== Ծանոթագրություններ ==


== Արտաքին հղումներ ==
Պաշտոնական կայքը
Նիդերթաուֆկիրխեն

Նիդերթաուֆկիրխեն (գերմ.՝ Niedertaufkirchen), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Իննեի Մյուլդորֆ շրջանում։ Բնակչությունը կազմում է 1316 մարդ (2010 թվականի դեկտեմբերի 31-ի տվյալներով)։ Տարածքը 26,69 կմ² է։ Պաշտոնական կոդը՝ 09 1 83 131։


== Ծանոթագրություններ ==


== Արտաքին հղումներ ==
Պաշտոնական կայք
Հին հաւատք կամ հեթանոսական կրօնք հայոց

«Հին հաւատք կամ հեթանոս կրօնք հայոց»՝  հայ հայտնի բանասեր և պատմաբան Ղևոնդ Ալիշանի աշխատություններից է։
Այս աշխատության մեջ Ալիշանը պատմում է հին հայերի կրոնի և պաշտամունքի մասին։ Մանրամասն ներկայացրել է հեթանոս աստվածներին,  կիսաստվածներին, ոգիներին։ Գիրքն առաջին անգամ տպագրվել է 1895 թվականին՝ Վենետիկում՝ հայերենով։ 2002 թվականին այն բերվել է Երևան։


== Բովանդակություն ==
Գիրքը բաղկացած է 13 գլխից․

Հայոց հին հավատքը
Կրոն, հավատք և պաշտամունք
Կրոն
Աստված
Բնապաշտություն
Լեռներ ու քարեր
Կրակ
Ջուր
Օդեղեն երևույթներ
Բուսեղեններ և ծառապաշտություն
Աղտարք կամ աղթարք
Լուսատուների պաշտամունք
Արեգակ
Լուսին
Աստղեր
Հայկ
Եղանակներ
Կենդանիների պաշտամունք
Հրեշներ
Ոգեղեն
Ուրվականներ
Բարի ոգիներ
Չար ոգիներ
Թուխեր և Խաժեր
Դրուժներ
Շիդարներ
Ճիվաղներ
Թղպա կամ թեպղա կամ թեպղ
Ալ կամ ալք
Գրող, առնակ
Խպլիկ կամ խիպիլիկ
Հադին
Նեռ
Դյուցազուններ
Դիք․ չաստվածների պաշտամունք
Արամազդ
Անահիտ դիցուհի
Նանե
Աստղիկ
Միհր,Միթրա
Տիր
Վահագն
Վանատրի կամ ամանորի դիքեր
Սպանդարամետ
Բար-Շամինա
Արմազ
Բրիթ
Մոգություն․մազդեզական աղանդ
Հմայություն, գուշակություններ, հարցուկներ, կախարդանք
Գուշակություններ
Հանդերձյալ կյանք
Պաշտամունք, պաշտամունքարան, պաշտամունքավարներ, սպասք
Պաշտամունքարան
Բագին
Հաշտից տեղեր
Պաշտամունք
Հաշտ և զոհ
ՊաշտամունքավարներՎերջաբան
Ծանոթագրություններ


== Ծանոթագրություններ ==


== Հղումներ ==
Նյութը գրապահարանում
(7501) Ֆարա

(7501) Ֆարա (անգլ.՝ Farra), աստերոիդ աստերոիդների գոտու արտաքին մասում։ Հայտնաբերվել է 1996 թվականի նոյեմբերի 9-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում։
Միջին հեռավորությունը Արեգակից կազմում է 3,329421 ա. մ., առավելագույնը մոտենում է 2,9618 ա. մ. հեռավորության վրա և հեռանում 3,697 ա. մ.։ Արեգակի շուրջ մեկ ամբողջական պտույտ է կատարում 2218,97 երկրային օրվա ընթացքում, իր ուղեծրով շարժվելով միջինում 0,162237 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7501) Ֆարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
564

564 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 564 թվականն է, 
VI դարի 64-րդ տարին։


== Դեպքեր ==


== Ծնունդներ ==


== Մահեր ==
Մոնտինի լե Կոնդե

Մոնտինի լե Կոնդե, (ֆր.՝ Montigny-lès-Condé), համայնք Ֆրանսիայում, որը գտնվում է Պիկարդիա մարզում՝ Էնա գավառում։ Մտնում է Էսսոմ սյուն Մարն կանտոնի մեջ։ Համայնքի շրջանը Շատո Տերտինն է։
Համայնքի INSEE ծածկագիրն է՝ 02515:


== Բնակչություն ==
Համայնքի բնակչությունը ըստ 2010 թվականի տվյալների կազմում է 79 մարդ։


== Տնտեսություն ==
2010 թվականին 55 մարդկանցից (15-64 տարեկան) 36-ը եղել են տնտեսապես ակտիվ, 19-ը եղել են՝ ոչ ակտիվ (ակտիվության ցուցանիշ 65,5%, 1999 թվականին եղել է 67,6%)։ 36 ակտիվ բնակիչներից 34 մարդ աշխատել է (16 տղամարդ և 18 կին), գործազուրկների թիվը կազմել է 2 մարդ (1 տղամարդ և 1 կին)։ 19 ոչ ակտիվ բնակիչներից 1-ը եղել է կամ աշակերտ կամ էլ ուսանող, 12-ը եղել են թոշակառու, 6-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Մոնտինի լե Կոնդե (ֆր.)
Սուրսկի շրջան

Սուրսկի շրջան (ռուս.՝ Сурский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Սուրսկոե։


== Աշխարհագրություն ==
Շրջանի տարածքի մակերեսը կազմում է 1688 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 18506 մարդ։ Բնակչության խտությունը կազմում էր 10,96 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աննա Ռեյնոլդս (սոպրանո)

Աննա (Էնն) Ռեյնոլդս (անգլ.՝ Anna Reynolds, հոկտեմբերի 4, 1931(1931-10-04) կամ հունիսի 5, 1931(1931-06-05), Քենթերբերի, Սիթի օֆ Քենթերբերի, Քենթ, Քենթ, Անգլիա, Միացյալ Թագավորություն - փետրվարի 24, 2014(2014-02-24), Կազենդորֆ, Կուլմբախ, Վերին Ֆրանկոնիա, Բավարիա, Գերմանիա), անգլիացի օպերային մեցցո-սոպրանո։


== Կենսագրություն ==
Էնն Ռեյնոլդսը ծնվել է 1931 (1930) թվականին Քենթերբերիում։ Սովորել է դաշնամուր նվագել, այնուհետև Լոնդոնի Երաժշտական ​​թագավորական ակադեմիայում մասնագիտացել վոկալում։ Ուսումը շարունակել է Հռոմում, որտեղ ընդունել է «Աննա» բեմական կեղծանունը։ Առաջին ելույթն ունեցել է 1960 թվականին Պարմայում Ջակոմո Պուչինիի «Մադամ Բաստերֆլայ» օպերայից Սուզուկիի դերով։
Անգլիայում առաջին անգամ կատարումով հանդես է եկել 1962 թվականին Գլայնդբորնյան օպերային փառատոնի ժամանակ Կլոդ Դեբյուսիի «Պելեաս և Մելիսանդե» օպերայից Ժենևյևայի դերերգով։ Ավելի ուշ այս դերը կատարել է Aix-en-Provence փառատոնում, «Սադլերս Վելլ» թատրոնում և Լա Սկալայում։ Կովենտ գարդեն արքունական թատրոնում առաջին անգամ ելույթ է ունեցել 1967 թվականին Ռիխարդ Շտրաուսի «Արաբելլա» օպերայից Ադելաիդայի դերում։ Մետրոպոլիտեն օպերայում առաջին ելույթը կայացել է 1968 թվականին Ռիխարդ Վագների «Հռենոսի ոսկին» օպերայից Ֆլոսհիլդայի դերերգով, իսկ մեկ տարի անց նույն բեմում հանդես է եկել Ռիխարդ Վագների «Հռենոսի ոսկին» և «Վալկիրիա» օպերաներից Ֆրիկայի դերով։ 1970-1975 թվականներին մասնակցել է Բայրոյթ քաղաքում տեղի ունեցող վագներյան փառատոնին։ 1975 թվականին Մայքլ Տիպպետտի «Պրիամ արքա» օպերայի համաշխարհային պրեմիերայի ժամանակ մարմնավորել է Անդրոմահային։
Աննա Ռեյնոլդսի երգացանկում ընդգրկված էին այնպիսի դերերգեր, ինչպիսիք են՝ Հենրի Պյորսելի «Դիդոնե և Էնեաս» օպերայից Դիդոնեն, Ջոակինո Ռոսսինիի «Տանկրեդ» օպերայից Տանկրեդը,  Ժյուլ Մանսեի «Վերթեր» օպերայից Շարլոտտան, Վոլֆգանգ Ամադեուս Մոցարտի «Այդպես են վարվում բոլորը» օպերայից Դորաբելլան։ Զբաղվել է նաև լայնածավալ համերգային գործունեությամբ։ Բեմական կարիերան ավարտելուց հետո վարպետության դասեր է անցկացրել։
Ամուսնացել է տենոր Ջին Կոկսի (անգլ.՝ Jean Cox) հետ։


== Ծանոթագրություններ ==
Օրդինցի (այլ կիրառումներ)

Օրդինցի, կարող է վերաբերել՝

Օրդինցի - գյուղ, Ուկրաինայի Խմելնիցկիի մարզի Տեոֆիպոլի շրջանում
Օրդինցի - գյուղ, Ուկրաինայի Վիննիցայի մարզի Պոգրեբիշչեի շրջանում
Երբ ես տխուր, հուսահատ...

«Երբ ես տխուր, հուսահատ․․․», Հովհաննես Թումանյանի բանաստեղծություններից՝ գրված 1889 թվականին։


== Պատմություն ==
Այս բանաստեղծությունը հեղինակը գրել է 1889 թվականին։
Տ․ Փիրումյանն իր հուշերում գրում է, որ Թումանյանն այս ստեղծագործությունը գրել է՝ «թափանցելով Քրիստոսի (և երևի նաև իր) դրության մեջ»։
Թումանյանի ընտանեկան արխիվում պահվում է այս բանաստեղծության վերջին երկու քառատողերի ինքնագիրը, թվագրված՝ «1889 թ․»։
Այս բանաստեղծությունը առաջին անգամ տպագրվել է Մոսկվայում՝ 1890 թվականին լույս տեսած Հովհաննես Թումանյանի բանաստեղծությունների առաջին հատորում, (էջ 96), այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության I հատորում (էջ 22)։
Արտատպվել է Մոսկվայում՝ 1890 թվականի լույս տեսած Հովհաննես Թումանյանի բանաստեղծությունների առաջին հատորից։


== Ծանոթագրություններ ==